ঝাঁকপাল্লা
ঝাঁকপাল্লা(বৈজ্ঞানিক নাম: "Vindula erota (Fabricius)") যার মূল শরীর উজ্জ্বল কমলা হলুদ বর্ণের এবং ডানা দুটি কমলাটে হলুদ বর্ণ দেখা যায়। এরা নিমফ্যালিডি পরিবার এবং হেলিকোনিনি উপগোত্রের সদস্য।
ধলালেজ শিলাফিদ্দা
ধলালেজ শিলাফিদ্দা (বৈজ্ঞানিক নাম: "Saxicola leucurus"; ) মাসসিকাপিডি পরিবারের অন্তর্ভুক্ত একটি পাখি। বাংলাদেশ, ভারত, পাকিস্তান, মায়ানমার এবং নেপালে এই পাখি পাওয়া যায়।
এর বাহ্যিক গঠনের সাথে সাধারণ শিলাফিদ্দা ("Saxicola torquata") এর গঠনের যথেষ্ট মিল রয়েছে। পুরুষ পাখির মাথার রং কালো, গলা বা কলার সাদা, বক্ষ উজ্জ্বল লালচে-বাদামী বর্ণের। পিঠ এবং ডানা ঘন কালো। ডানার কিছু বিশেষ ধরণের পালক ( wing coverts) এবং অঙ্কীয়দেশের (নিতম্ব) রং সাদা। পুরুষ "Saxicola torquata" পাখির সাথে এই পুরুষ পাখির পার্থক্য হচ্ছে উরন্ত অবস্থায় এদের লেজের পালকে সাদা রং দেখা যায় যা লেজ যখন মেলানো অবস্থায় থাকে না তখন দেখা নাও যেতে পারে। স্ত্রী ধলালেজ শিলাফিদ্দার সাথে স্ত্রী "Saxicola torquata" পাখির অনেক মিল রয়েছে কিন্তু স্ত্রী ধলালেজ শিলাফিদ্দার অঙ্কীয়দেশ (নিতম্ব), লেজ এবং ডানা তুলনামূলকভাবে অনুজ্জ্বল ও ফিকে।